Rikunarita-ORG/Wikinium huggingface dataset:
# Murugan

Murugan
**Murugan** alebo **Murukan** (a v tamilskom jazyku: மு௫கன்; iné názvy: **Kárttikéja, Subrahmanja, Vélan, Skanda**) je Boh populárny najviac v indickom štáte Tamilnádu a Srí Lanke a hovoria o ňom aj ako o Bohovi juhu.

Murugan má veľa mien. Je to mladší Ganéšov brat, ktorého na svet priviedol Šiva zo svojho tretieho oka, z ktorého mu vyšli nebeské iskry a zo šiestej povstal Murugan. Tento boh je menej známy, ale dôležití indickí svätci, napríklad Ádi Šankara, ho zaraďujú do kategórie najdôležitejších bohov, kde patrí predovšetkým Brahma, Šiva, Višnu, Šakti, Ganéša a Súrja. Ostatní bohovia ako Indra, Varuna, Mitra atď. sú síce Dévovia (teda bytosti vyššie ako človek), neprikladá sa im však taká dôležitosť ako tejto šestici bohov.

Vierou v tohto boha veriaci zároveň vzývajú Šivovu energiu a jeho uctievanie je súčasťou Šivaizmu. Murugan je známy aj tým, že jeho číslo je šesť (vzťah toho-ktorého indického boha sa niekde ťažšie stotožňuje s číselným vyjadrením).

Podobne, ako je Krišna všade zobrazovaný s flautou, Murugan zase s oštepom. Indickí bohovia majú aj svoje dopravné prostriedky, ktoré sú viditeľné v ikonografii - Ganéša sa prepravuje na myši, Muruganovi pohyb zabezpečuje páv, ktorého ozdoby vidieť aj na obrázku.

## Iné projekty

Commons* Commons ponúka multimediálne súbory na tému **Murugan**

## Externé odkazy

* Zdroj, odkiaľ bol text čerpaný
* Zdroj, odkiaľ bol text čerpaný Archivované 2007-12-11 na Wayback Machine
# Salta (argentínska provincia)

|  |
| --- |
| Salta (Salteño) |
| Provincia |
|

|  |  |
| --- | --- |
|  Vlajka  |  Symbol  |

 |
| Štát |  Argentína |
|  |
| Hlavné mesto | Salta |
|  |
| Rozloha | 155 488 km² (15 548 800 ha) |
|  |
| Obyvateľstvo | 1 079 051 (*2001*) |
| Hustota | 6,94 obyv./km² |
|  |
| Guvernér | Gustavo Sáenz |
|  |
| Kód ISO | AR-A |
|  |
|

 Poloha v Argentíne

 |
|  Interaktívna mapa
 |
|  |
| **Portál, ktorého súčasťou je táto stránka:**

|  |  |
| --- | --- |
|  |  Geografický portál |

 |
|  |

**Salta** je provincia Argentíny ležiaca na severozápade krajiny. Susedné provincie sú od východu v smere pohybu hodinových ručičiek Formosa, Chaco, Santiago del Estero, Tucumán a Catamarca. Je tiež juhovýchodnou hranicou provincie Jujuy. Na severe hraničí s Bolíviou a Paraguajom a smerom na západ s Čile.

## História

Okolo roku 1400 zasahovala južná časť Ríše Inkov až do kraja okolo Salty a San Miguel de Tucumán.

Španielski dobyvatelia vstúpili do Salty prvýkrát na svojej ceste z Peru do dnešnej Argentíny, neusadili sa však v Salte, ale najskôr založili mestá Santiago del Estero a San Miguel de Tucumán. Hernando de Lerma, ktorý sa stal 13. novembra 1577 Tucumánskym guvernérom, bol španielskou korunou poverený založiť mesto ako medzistanicu medzi Peru a provinciou Tucumán. Malo slúžiť na obranu a zásobovanie. Dňa 16. apríla 1582 bolo teda založené mesto **Ciudad de Lerma** (*La Ciudad de Lerma en el Valle de Salta*), dnešné hlavné mesto provincie Salta.

## Administratívne rozdelenie

Administratívne rozdelenie provincie
Provincia je rozdelená na 23 departmentov:

|  | Department | Hlavné mesto | Rozloha (km²) | Počet obyvateľov | Obyv./km² |
| --- | --- | --- | --- | --- | --- |
| 1 | Anta | Joaquín Víctor González | 21 945 | 49 841 | 2,3 |
| 2 | Cachi | Cachi | 2 925 | 7 280 | 2,5 |
| 3 | Cafayate | Cafayate | 1 570 | 11 875 | 7,5 |
| 4 | Capital (Salta) | Salta | 1 722 | 472 971 | 274,7 |
| 5 | Cerrillos | Cerrillos | 640 | 26 320 | 41,1 |
| 6 | Chicoana | Chicoana | 910 | 18 248 | 20,1 |
| 7 | General Güemes | General Güemes | 2 365 | 42 255 | 17,9 |
| 8 | General José de San Martín | Tartagal | 16 257 | 139 204 | 8,6 |
| 9 | Guachipas | Guachipas | 2 785 | 3 211 | 1,2 |
| 10 | Iruya | Iruya | 3 515 | 6 368 | 1,8 |
| 11 | La Caldera | La Caldera | 867 | 5 711 | 6,6 |
| 12 | La Candelaria | La Candelaria | 1 525 | 5 286 | 3,5 |
| 13 | La Poma | La Poma | 4 447 | 1 735 | 0,4 |
| 14 | La Viña | La Viña | 2 152 | 7 152 | 3,3 |
| 15 | Los Andes | San Antonio de los Cobres | 25 636 | 5 630 | 0,2 |
| 16 | Metán | San José de Metán | 5 235 | 39 006 | 7,5 |
| 17 | Molinos | Molinos | 3 600 | 5 565 | 1,5 |
| 18 | Orán | San Ramón de la Nueva Orán | 11 892 | 124 029 | 10,4 |
| 19 | Rivadavia | Rivadavia | 25 951 | 27 370 | 1,1 |
| 20 | Rosario de la Frontera | Rosario de la Frontera | 5 402 | 28 013 | 5,2 |
| 21 | Rosario de Lerma | Rosario de Lerma | 5 110 | 33 741 | 6,6 |
| 22 | San Carlos | San Carlos | 5 125 | 7 208 | 1,4 |
| 23 | Santa Victoria | Santa Victoria | 3 912 | 11 122 | 2,8 |

*
*
*
*
*
*
*
*
*
*

## Iné projekty

Commons* Commons ponúka multimediálne súbory na tému **Salta (argentínska provincia)**
# Ű

**Ű** [ˈYː] alebo **ű** [ˈyː] je tridsiatym siedmym (v skrátenej verzii) a tridsiatym ôsmym (v rozšírenej verzii) písmenom maďarskej abecedy. Nazýva sa aj ako *u s dvomi čiarkami*. Vyskytuje sa v slovách ako *űrhajó* (vesmírna loď), *űrtartalom* (objem) alebo *űr* (vesmír).

## Referencie
# Karelčina

**Karelčina** je baltsko-fínsky jazyk používaný v ruskom Karelsku. Používa ho asi 118 000 Karelčanov.

Fínski jazykovedci v minulosti a sovietske úrady do perestrojky považovali karelčinu za nárečie fínčiny.

Jedna spisovná karelčina neexistuje, každý autor píše vo svojom nárečí. Píše sa upravenou latinkou používanou pre fínčinu. Je blízko príbuzná s fínčinou, ale vzájomne zrozumiteľná je s ňou len čiastočne. Od fínčiny sa odlišuje dôležitými zmenami vo fonológii a neprítomnosťou vplyvov modernej fínčiny z 19. a 20. storočia.

Karelčina sa delí na nárečia:

* severná karelčina
* južná karelčina (výraz južná karelčina sa môže vzťahovať aj na livvikovčinu)

Za súčasť karelčiny sa niekedy považujú tieto jazyky:

* livvikovčina (olonečtina, aunus, olonecká karelčina, aunuská karelčina)
* liüdi (ľudikovčina, lyydi) - považovaný aj za nárečie vepčiny
# Rabín

Rabín Moshe Feinstein, popredný predstaviteľ ortodoxného judaizmu v druhej polovici 20. storočia
**Rabín** (iné názvy: **rabbi**, **rabi**, slávnostnejšie **rabbúni**; zo starohebr. רב‎ *rav* – „veľký“, „význačný“, prenesene: „pane“, „majstre“) je duchovný judaizmu, pôvodne učiteľ a znalec židovského náboženského práva. Predstavuje hlavu židovskej obce, vedie modlitbu v synagóge. Funkcia rabína je čestná, zvyčajne máva aj iné zamestnanie učiteľ, právnik a pod.[chýba zdroj] alebo ho platí židovská náboženská obec.

## Etymológia

V Novom zákone sa výraz vyskytuje ako úctivé oslovenie zákonníkov, znalcov a vykladačov svätých spisov (písmoznalcov). Takto často oslovovali aj Ježiša Krista (Mt 23, 7; Mk 11, 21; Jn 1, 39). Ešte slávnostnejšia podoba tohto oslovenia je *rabbúni*, ktorú sa tiež vyskytuje v súvislosti s Ježišom Kristom (Mk 10,51; J 20,16). Výraz postupne stratil svoj osobný charakter a z oslovenia sa stal titul, resp. hodnosť, ktorá sa vo význame „učiteľ“, „majster“ objavuje v Mišne.

## Rabíni na Slovensku

V súčasnosti sú na území Slovenska traja rabíni: v Košiciach, Piešťanoch a Bratislave. Medzi rabínov pôsobiacich na Slovensku patria či patrili:

* Chatam Sofer
* Noach Baruch Fischer
* Armin Frieder
* Heinrich Gross
* Michail Borisovič Kapustin - Bratislava
* Baruch Myers
* Jossi Steiner
* Chaim Michael Dov Weissmandl

## Referencie

## Iné projekty

CommonsWikislovník* Commons ponúka multimediálne súbory na tému **Rabín Wikislovník ponúka heslo **Rabín**
# Izák Abrabanel

|  |
| --- |
| Jicchak ben Jehuda Abrabanel |
| židovský náboženský mysliteľ a politik |
|  |
| Narodenie | 1437 Lisabon |
| Úmrtie | 1508 Benátky |
| Odkazy |
| Commons |  Izák Abrabanel |
|

|  |  |
| --- | --- |
|  |  Biografický portál |

 |

**Izák Abrabanel**, celým menom **Jicchak ben Jehuda Abrabanel**, alebo **Abravanel** (\* 1437, Lisabon – † 1508, Benátky, pochovaný v Padove) bol židovský náboženský mysliteľ a politik, znalec Aristotela.

## Životopis

Prvé texty publikoval už ako dvadsaťročný, ako 35-ročný začal písať komentáre k Tóre. Pracoval ako správca pokladu v Tolede (na osobné pozvanie kráľa Alfonza V.), kde podporoval židovskú komunitu. V roku 1492 boli Židia zo Španielska vyhnaní; Abrabanel istý čas žil v Miláne, neskôr na Sicílii a v Benátkach.

Považoval za dôležitejšie uchovať vieru židovského národa v podstatu judaizmu, než ortodoxne lipnúť na tradíciách.

## Zdroj

* Abrabanel, Izák. In:  *Encyclopaedia Beliana*. 1. vyd. Bratislava : Encyklopedický ústav SAV; Veda, 1999. 696 s. ISBN 80-224-0554-X. Zväzok 1. (A – Belk), s. 27.
# Palná zbraň

Samopal M16A1 používaný indonézskou armádou.
**Palná zbraň** je (podľa zákona 190/2003 Z.z.) zbraň, ktorej funkcia je založená na okamžitom uvoľnení energie pri chemickej reakcii.

Palná zbraň pri streľbe využíva pušný prach. Ten pri nej vytvára množstvo plynov, ktoré umožnia strele vyletieť z hlavne obrovskou rýchlosťou. Pušný prach vynašli Číňania približne 2000 rokov pred naším letopočtom, nepoužívali ho však na výrobu streliva pre strelné zbrane. Palné zbrane sa vyvinuli v Európe, pravdepodobne koncom 14. storočia v Taliansku. (Najstaršia palná zbraň je bronzová pistala, prvá polovica 14. stor., a je vo Švédsku v Štokholme. Materiál pochádza zo Slovenského rudohoria.) Palné zbrane boli implementované na bojiská pomerne rýchlo a v priebehu niekoľkých desiatok rokov ich používala veľká časť európskych armád.

Medzi najznámejšie palné zbrane patrí viacranová puška Winchester Model 1873 (USA), či útočná puška AK-47 „Kalašnikov“ (ZSSR/Rusko).

## Iné projekty

Commons* Commons ponúka multimediálne súbory na tému **Palná zbraň**
# McDonald's

|  |
| --- |
| McDonald's Corporation |
|  |
| Právna forma | s.r.o. |
| Odvetvie | Reštaurácie |
| Založená | 1940 |
| Zakladateľ | Richard a Maurice McDonaldovci |
| Sídlo | Oak Brook USA |
| Pôvod | USA |
| Vedenie | Steve Easterbrook |
| Územný rozsah | Celosvetovo |
| Priemysel | Reštaurácie rýchleho občerstvenia |
| Zamestnancov | ~375 tisíc |
| Dcérske spoločnosti | McCafé |
| Slogan spoločnosti | *„I'm loving it!“* |
| Web | www.mcdonalds.com |

Logo
McDonald's Plaza
**McDonald's Corporation** je jednou z najväčších reštaurácií rýchleho občerstvenia. Spoločnosť založili v roku 1940 bratia McDonaldovci, no jej rozmach začal až v roku 1955, kedy ju prevzal Ray Kroc, syn česko-slovenských emigrantov. V roku 1960 bola spoločnosť premenovaná na McDonald's Corporation.

Prevažnú časť ponuky tvoria rozličné burgery, najtypickejším produktom reťazca je Big Mac. V roku 2004 mala firma v 122 krajinách vyše 30-tisíc reštaurácií a obslúžila okolo 51 miliónov zákazníkov denne.

Časť reštaurácií neprevádzkuje firma priamo, ale poskytuje vlastníkom jednotlivých reštaurácií tzv. franchising, čo je právo prevádzkovať svoju živnosť pod menom McDonald's. Vo veľkej väčšine nevlastní ani objekt reštaurácie, iba jej vybavenie, stroje a zariadenia. Materská firma zabezpečuje a kontroluje úroveň jednotlivých reštaurácií a organizuje ich spoločnú marketingovú politiku a zásobovanie.

V 80. rokoch 20. storočia sa v USA objavil termín McJob. Označuje nepríťažlivé, málo platené činnosti s malými vyhliadkami do budúcnosti. Pôvodne označoval prácu pre McDonald's, dnes sa používa ako označenie pre každú prácu, kde je typická vysoká fluktuácia zamestnancov, nízky plat a nie príliš perspektívne zamestnanie. McDonald's sa však touto definíciou cíti poškodený, preto požiadal vydavateľstvo Oxford English Dictionary, aby bolo toto heslo odstránené, pričom v tomto slovníku sa nachádzalo od roku 2001.

## McDonald's na Slovensku

Prvá reštaurácia spoločnosti bola otvorená v októbri 1995 v Banskej Bystrici. V máji 1996 bola otvorená prvá reštaurácia v Bratislave na Námestí SNP, kým v októbri toho istého roka bola otvorená prvá reštaurácia franchisingového typu v Trnave. V súčasnosti sa na Slovensku nachádza 48 reštaurácií. Počas roka 2010 navštívilo 23 reštaurácií 14,4 milióna zákazníkov. McDonald's dosiahol tržby 47,9 mil. € v roku 2010.

McDonalds Golden Arches, USA
## Referencie

## Iné projekty

Commons* Commons ponúka multimediálne súbory na tému **McDonald's**.
# Próza

**Próza** z lat. prosa oratio = reč postupujúca priamo, t. j. nedelená na verše – neveršovaná literárna tvorba. Z jazykovoštylistického hľadiska ide o prehovory písané alebo hovorené neviazanou rečou, čiže neutrálnym, prirodzeným jazykovým štýlom. V tomto zmysle je próza protikladom verša, ktorý používa reč viazanú (pozri napr. drámu vo veršoch a drámu v próze); v literárnovednom zmysle je próza súhrnom neveršovaných a nedramatických literárnych diel, jedným z troch členov základnej druhovej triády (poézia, próza a dráma).

Rozlišuje sa próza náuková (próza odborná), próza rétorická (próza rečnícka), próza dokumentárna (listiny, korešpondencia), próza publicistická (žurnalistická a popularizačná), próza umelecká (všetka veršovaná epika).

## Externé odkazy

* FILIT – zdroj, z ktorého pôvodne čerpal tento článok.
* Literárny portál Slavonica – Priestor pre začínajúcich aj skúsených autorov poézie a prózy na prezentáciu svojej tvorby
# Umelecký štýl

**Umelecký štýl** je jednota obrazovej sústavy, prostriedkov a spôsobov umeleckého prejavu.

## Pozri aj

* štýl
* jazykový štýl
* životný štýl

## Externé odkazy

|  |  |
| --- | --- |
|  | Umelecký portál |

* FILIT – zdroj, z ktorého pôvodne čerpal tento článok.
# Rus

**Rus** môže byť:

* príslušník ruského národa:
	+ novšie: príslušník národa obývajúceho primárne dnešný štát Rusko, historické synonymum: Veľkorusi, pozri Rusi
	+ staršie (do polovice 20. storočia):
		- príslušník národa pozostávajúceho z podskupín Veľkorusi (=Rusi v užšom zmysle), Malorusi (=Ukrajinci a Rusíni) a Bielorusi, pozri Rusi, Ukrajinci, Rusíni, Bielorusi alebo pozri Rus (národ)
		- a) Rusín alebo b) karpatský Rusín a karpatský Ukrajinec, pozri Rusíni (a Ukrajinci)
	+ národ, ktorý bol stredovekým predkom neskorších Rusov (Veľkorusov), Ukrajincov a Rusínov (Malorusov) a Bielorusov, pozri Rus (národ)
* občan Ruska, pozri Rusko
* historické územie:
	+ Kyjevská Rus
	+ Moskovská Rus
	+ Podkarpatská Rus
* zastarano: Rusko
* bájny praotec Rusov, pozri Rus (praotec)
* v zoológii:
	+ slovenský názov švábieho rodu Blatella (staršie aj švábieho rodu Ectobius, dnes nazývaného švábik), pozri rus (Blatella) a Ectobius
	+ rus domový (=rus domáci, rus obyčajný, rus nemecký; lat. *Blatella germanica*)
	+ šprota severná (=šprota obyčajná; lat. *Sprattus sprattus*)
* ruské noviny na začiatku 20. storočia, pozri Rus (noviny)
* obec v Rumunsku v župe Sălaj, pozri Rus (Sălaj)
* obec v španielskej Andalúzii, pozri Rus (Andalúzia)
* priezvisko, pozri Rus (priezvisko)
	+ Arantxa Rusová (\* 1990), holandská tenistka

**RUS** je

* Rural Utilities Service
* ISO 3166-1, kód pre Ruskú federáciu
* ISO 639-2, kód pre ruský jazyk

**RUSI** je

* Royal United Services Institute

## Zdroje

Symbol rozcestia

*Toto je rozlišovacia stránka. Obsahuje odkazy na rozličné stránky, ktoré by mohli mať rovnaký názov.*

Ak ste sa sem dostali cez odkaz v článku, prosím, vráťte sa a opravte ho tak, aby odkazoval priamo na najvhodnejší význam.